text: 18 Cristopiqa, Jehovap tawa jatun kʼacha kaykunasnin may sumaqmanta rikukun. Payqa, unqusqasta jampinanpaq, yarqhasqasman mikhunata qunanpaq, wañusqasta kawsarichimunanpaq ima, atiyniyuq karqa. Chaywanpis, mana atiyniyuq saqra runasjinachu karqa, imaraykuchus, ni jaykʼaqpis, atiyninta allinnillanpaq chayri wakkunata ñakʼarichinanpaq, apaykacharqachu (Mateo 4:2-4). Chiqan kaqta munakusqanraykutaq ranqhirus, runasta chʼawkiyachkasqankuta rikuspa mayta phiñakurqa (Mateo 21:12, 13). Payqa, wakchasta, pisipaq qhawasqa kaqkunatapis allinpaq qhawarqa, ‘almasninkupaq samakuyta tarinankupaqtaq' yanaparqa (Mateo 11:4, 5, 28-30). Jesusqa, "Salomonmanta nisqaqa aswan kuraj" karqa. Yachachisqanpiqa, jatun yachayninta rikuchirqa. Chaywanpis ni jaykʼaq chaymanta jatunchakurqachu (Mateo 12:42). Yachachisqanqa sutʼi, entiendenapaqjina, juntʼanapaqjina ima karqa. Chayrayku, tukuy laya runaspa sunqunkuman chayarqa.